SINDICATUL LUCRĂTORILOR DIN EDITURI ŞI TIPOGRAFII – SLET

Adresa: Bucureşti, Piaţa Presei Libere nr. 1 corp. B2, etaj. 3, cam. 229, serctor 1. Tel. 072451705, mail. slet@mediasind.ro
Organizaţie sindicală afiliată la Federaţia Română a Jurnaliştilor MediaSind

  Federaţia Română a Jurnaliştilor MEDIASIND
  Federaţia Europeană a Jurnaliştilor
  Federaţia Internaţională a Jurnaliştilor
      Sindicatul Lucrătorilor din Edituri şi Tipografii - SLET, organizaţie cu personalitate juridică afiliată cu drepturi depline la Federaţia Română a Jurnaliştilor MediaSind,
PROTESTEAZĂ
       faţă de măsura abuzivă de desfacere a contractului individual de muncă a dlui Adrian Moise,reprezentantul salariaţilor în Consiliul de administraţie al Societăţii Române de Radiodifuziune (SRR) şi preşedinte al Sindicatului Unit al Salariaţilor – Radio România, considerând că aceasta se face cu încălcarea gravă a principiilor consfinţite de Constituţia României, de Legea nr. 53/2003 – Codul muncii şi de Legea dialogului social nr. 62/2011. De asemenea, SLET protesteayă și îmopotriva spargerii sediului Sindicatului Unit al Salariaților, în data de 22 aprilie 2013.
Sindicatul Lucrătorilor din Edituri şi Tipografii
SE SOLIDARIZEAZĂ
cu preşedintele Sindicatului Unit al Salariaţilor din SRR, dl. AdrianMoise, membrii de sindicat fiind pe deplin încredinţaţi de integritatea morală şi de profesionalismul cu care acesta a apărat drepturile şi a promovat interesele de ordin economic, social şi profesional ale salariaţilor, atât în cadrul SRR, în calitate de lider sindical, cât şi în cadrul altor societăţi din mediul public şi cel privat, în virtutea mandatului său de vicepreşedinte pe domeniul radio al FRJ MediaSind.
        Sindicatul Liber al Salariaţilor din Regia Autonomă „Monitorul Oficial” îl va sprijini pe dl Adrian Moise, susţinând orice acţiune pe care o va întreprinde în vederea soluţionării acestei regretabile situaţii.
      Preşedinte SLET,

      Dumitru Mangu    






